უნივერსიტეტის ღონისძიებების პორტალი

ეროვნული ფესტივალი „SCIENCE ON STAGE“ – მეორე საინფორმაციო შეხვედრა
2021-03-20 19:00 (Asia/Dubai)
20 მარტს, შაბათს, 19.00 საათზე, გაიმართება „Science on Stage“-ის („მეცნიერება მთავარ როლში“) მეორე საინფორმაციო შეხვედრა. შეხვედრაზე ვიწვევთ საბუნებისმეტყველო მეცნიერებებითა და ტექნოლოგიებით დაინტერესებულ ყველა მასწავლებელს. გაგაცნობთ სიახლეებს ეროვნული ფესტივალის შესახებ, რომელიც 19 ივნისს ილიას სახელმწიფო უნივერსიტეტში გაიმართება. შეხვედრაზე შეგიძლიათ დასვათ შეკითხვები საფესტივალო პროექტებისა და ფესტივალის ორგანიზაციული საკითხების შესახებ.
ფესტივალის ორგანიზატორია ილიას სახელმწიფო უნივერსიტეტის საბუნებისმეტყველო განათლების კვლევითი ცენტრი SALiS – Science on Stage-ის ოფიციალური წარმომადგენელი საქართველოში.
შეხვედრა ჩატარდება ZOOM პლატფორმის საშუალებით.
შეხვედრის ბმული: http://bit.ly/30QmucH

ანთოლოგიის „მე ბევრი ვარ. 15 ქართველი პოეტი ქალი“ პრეზენტაცია
2021-03-30 17:00
30 მარტს, სამშაბათს, 17:00 საათზე, საერთაშორისო ასოციაცია ფრანგული რენესანსის ქართული წარმომადგენლობა ფრანკოფონიის საერთაშორისო დღისადმი მიძღვნილ ღონისძიებათა ფარგლებში გამართავს ქართველ პოეტ ქალთა ანთოლოგიის „მე ბევრი ვარ. 15 ქართველი პოეტი ქალი“ პრეზენტაციას. წიგნი საფრანგეთში გამომცემლობა L’Inventaire-მა გამოსცა. მისი მთარგმნელია ბაჩანა ჩაბრაძე, საფრანგეთში მოღვაწე ილიას სახელმწიფო უნივერსიტეტის კურსდამთავრებული.
ეს არის ქართული პოეზიის პირველი ფრანგული გამოცემა, რომელიც მხოლოდ ქალებს ეთმობა. ანთოლოგიაში შევიდა ლია სტურუას, მაია სარიშვილის, ელა გოჩიაშვილის, რუსუდან კაიშაურის, დიანა ანფიმიადის, ეკა ქევანიშვილის, ლია ლიქოკელის, ლელა ცუცქირიძის, ირმა შიოლაშვილის, კატო ჯავახიშვილის, ლელა სამნიაშვილის, მარიამ წიკლაურის, ნატო ინგოროყვას, ნინო სადღობელაშვილისა და თეა თოფურიას ლექსები.
წიგნი გამოიცა მწერალთა სახლისა და კულტურის სამინისტროს პროექტის „ცოცხალი წიგნების“ ხელშეწყობით.
„ისინი თხუთმეტნი არიან, თხუთმეტი ქალი, დაბადებული პატარა საქართველოში, არც ისე კარგად ცნობილ, მაგრამ უძველესი ცივილიზაციების ქვეყანაში. ისინი არიან ჟურნალისტები, მწერლები, მასწავლებლები, მთარგმნელები, მხატვრები, დრამატურგები და წარმოადგენენ მრავალ თაობას (ყველაზე ასაკოვანი 1939 წელს არის დაბადებული, ყველაზე ახალგაზრდა კი 1986 წელს). რამდენიმე მათგანი პროზაული ტექსტებით, წერილებითა და ესეებითაცაა ცნობილი. მათი ლექსები მათ ცხოვრებას ეძღვნება, მათ ქვეყანას, მათ ზღვას და მთებს, უნივერსალურ მითებს, რომლებიც ხშირად მათთან განუყრელ კავშირშია: განა საქართველოში არ გვეგულება ოქროს საწმისი?! ეს ავტორები წერენ ომზეც, ჭრილობებზეც, ცრემლებზეც, სიკვდილზეც, მაგრამ ასევე ნუგეშზე, „გიჟებსა” და „ნორმალულებზე“, სიჩუმის ხმაზე, სიყვარულსა და მის არარსებობაზე. და თუ საქართველო ასე შორს გვეჩვენება, სამაგიეროდ, იგი ოდნავადაც არ არის მოწყვეტილი (პირიქით) ევროპულსა და ანტიკურ კულტურას, რაც მუდმივად გამოსჭვივის ამ კრებულის ლექსებიდან. ცხადია, ჩვენი პოეტები სიტყვებზე ლაპარაკობენ, უპირველესად სიტყვებზე, სიტყვათა გამოძახილზე, ყველა სიტყვაზე, „ნაპოვნსა თუ დაკარგულზე“, – ნათქვამია კრებულის ანოტაციაში.
დრო: 2021 წლის 30 მარტი, 17:00 საათი
ღონისძიებაზე დასასწრებად, გთხოვთ, ეწვიოთ Zoom-ის შეხვედრის ბმულს: https://bit.ly/3ctqKpj
Meeting ID: 821 7548 6280
Passcode: [REDACTED]

რა არის HICD მოდელი? როგორ გავზარდოთ ინსტიტუციური და ინდივიდუალური ეფექტიანობა
2021-04-01 17:00
1-ლ აპრილს, 17:00 საათზე, USAID HICD Activity-ის ფეისბუქის გვერდზე გაიმართება HICD Live-Space საუბარი ადამიანური და ინსტიტუციური შესაძლებლობების განვითარების მოდელის შესახებ. HICD Live-Space საუბრები HICD პროექტის ორგანიზებით ილიას სახელმწიფო უნივერსიტეტისა და საკონსულტაციო კომპანია GEC-ის მხარდაჭერით ხორციელდება. GEC-ის ექსპერტ-კონსულტანტები გიორგი სიმონგულაშვილი და ეკა ქათამაძე განვითარების HICD მოდელსა და იმ კონკრეტულ მეთოდებზე იმსჯელებენ, რომლებიც ორგანიზაციებისა და ინდივიდების მუშაობის ეფექტიანობის გაზრდას უწყობს ხელს.
HICD Live-Space პერიოდულად შემოგთავაზებთ საუბრებსა და დისკუსიებს განვითარებაზე,ორგანიზაციული და ინდივიდუალური შესაძლებლობების განვითარების მეთოდებზე, ტექნოლოგიებზე, ტენდენციებსა და გამოწვევებზე. HICD Live-Space-ის წამყვანია HICD პროექტის კომუნიკაციების სპეციალისტი სოფო კერესელიძე.
მომხსენებლების შესახებ:

გიორგი სიმონგულაშვილს 20-წლიანი გამოცდილება აქვს აღმასრულებელი მენეჯმენტის, ბიზნესის განვითარების, სტრატეგიული დაგეგმვისა და სამუშაოს შესრულების ხარისხის ამაღლების მიმართულებებით ბიზნეს-საკონსულტაციო სფეროში.
ეკა ქათამაძე გამოცდილი ორგანიზაციული განვითარების ექსპერტი და ბიზნეს-ანალიტიკოსია. ის 24 წელზე მეტია მუშაობს სამთავრობო, ფინანსურ, საკონსულტაციო და განათლების სექტორებში, 10 წელზე მეტია – ბიზნეს-საკონსულტაციო მიმართულებით როგორც კერძო, ასევე საჯარო სტრუქტურებთან.
დრო: 2021 წლის 1-ლი აპრილი, 17:00 საათი
ადგილმდებარეობა: USAID HICD Activity-ის ფეისბუქის გვერდი

test
2021-04-02 12:21
tesy

ონლაინტრენინგების მოდიფიცირებული სერია სწავლა/სწავლების პროცესში ინოვაციური მეთოდების გამოყენების შესახებ
2021-04-12 10:00
ილიას სახელმწიფო უნივერსიტეტის აკადემიური პერსონალისა და მასწავლებელთა განვითარების ცენტრი გთავაზობთ ონლაინტრენინგების მოდიფიცირებულ სერიას სწავლა/სწავლების პროცესში ინოვაციური მეთოდების გამოყენების შესახებ. სპეციალური ტრენინგკურსები სასწავლო პროცესის დისტანციური რეჟიმის გათვალიწინებით შეიმუშავეს ევროპის პარტნიორმა უნივერსიტეტებმა და ილიას სახელმწიფო უნივერსიტეტის ტრენერებმა.
ტრენინგები ჩატარდება პროგრამა Zoom-ის მეშვეობით.
თითოეულ ტრენინგზე მონაწილეთა მაქსიმალური რაოდენობა: 15 მონაწილე
გთავაზობთ ტრენინგების ჩამონათვალს, გრაფიკსა და სარეგისტრაციო ბმულებს.
საკონტაქტო პირები:
დამატებითი ინფორმაციისთვის გთხოვთ მიმართოთ ადამიანური რესურსების მართვის სამსახურს.
სილაბუსები იხილეთ თანდართულ ფაილებში.
ადამიანური რესურსების მართვის სამსახურის უფროსი ქეთევან გრიგოლია – ketevan.grigolia@iliauni.edu.ge,
ტელ.: 577 57 88 55;
ადამიანური რესურსების მართვის სამსახურის უფროსის თანაშემწე ნინო დუჩიძე – nino.duchidze@iliauni.edu.ge,
ტელ.: 599 89 96 69.
გისურვებთ წარმატებას.

Social Impact Award 2020 იწყება
2021-04-14 16:00 - 17:00
Impact Hub Tbilisi სტარტაპერსა და UNDP Georgia-თან ერთად იწყებს ყველაზე მასშტაბურ ახალგაზრდულ პროგრამას სოციალური მეწარმეობის მიმართულებით.

თუ ხარ 18-დან 30 წლამდე;
ხარ თბილისიდან;
გსურს გახდე მეწარმე და დადებითი ცვლილებები მოუტანო საზოგადოებას, მაშინ:
ჩაერთე პროგრამაში და გაიზიარე პროფესიონალების გამოცდილება;
გაიმარჯვე და განახორციელე შენი იდეა;
მიიღე ფინანსური მხარდაჭერა და დაესწარი ახალგაზრდა სოციალური მეწარმეების სამიტს.

დაინტერესების შემთხვევაში შემოგვიერთდი 14 აპრილს, 16:00 საათზე, ონლაინსაინფორმაციო შეხვედრაზე.
შეხვედრის ბმული: https://cutt.ly/BcPcMOy
პროექტი ხორციელდება გაეროს განვითარების პროგრამის (UNDP), შვეიცარიის განვითარებისა და თანამშრომლობის სააგენტოს (SDC) და ავსტრიის განვითარების თანამშრომლობის (ADC) მხარდაჭერით.

საქართველო სოლიდარობას უცხადებს ლიბანს
2021-04-14 17:00
საერთაშორისო ასოციაცია ფრანგული რენესანსის ქართული წარმომადგენლობა ფრანკოფონიის საერთაშორისო დღისადმი მიძღვნილი ღონისძიებების ფარგლებში გეგმავს ლიბანისადმი მიძღვნილ ღონისძიებას.
გასული წლის 4 აგვისტოს საშინელმა აფეთქებამ ბეირუთის პორტში ორასამდე მოქალაქე შეიწირა.
გადავწყვიტეთ, სოლიდარობა გამოვუცხადოთ ლიბანს, ერთ-ერთ ფრანკოფონულ ქვეყანას. ღონისძიების სათაურია Le Liban à l’honneur. La Géorgie solidaire avec le Liban (პატივს მივაგებთ ლიბანს. საქართველო სოლიდარობას უცხადებს ლიბანს).
ღონისძიებაში მონაწილეობას მიიღებენ ილიას სახელმწიფო უნივერსიტეტისა და ქუთაისის აკაკი წერეთლის სახელმწიფო უნივერსიტეტის პროფესორები და სტუდენტები, საქართველოს საჯარო და კერძო სკოლების მოსწავლეები და პედაგოგები, რომლებიც გაგაცნობენ ლიბანის ისტორიას, არქიტექტურას, მხატვრობას, ლიტერატურას, მუსიკას, ქვეყნის ტურისტულ ადგილებს.
ღონისძიებას საპატიო სტუმრის სტატუსით დაესწრება ფრანგულენოვანი მწერალი და საზოგადო მოღვაწე ალექსანდრ ნაჯარი, რომლის მრავალმხრივი შემოქმედება და საქმიანობა გასულ წელს აღინიშნა ორი მნიშვნელოვანი პრემიით– ფრანგული რენესანსის ოქროს მედლითა და საფრანგეთის აკადემიის ფრანკოფონიის დიდი პრიზით.
პროფესორები და სტუდენტები ისაუბრებენ მწერლის რომანებსა და პოეზიაზე, წაიკითხავენ ნაწყვეტებს მათ მიერ წარმოდგენილი რომანებიდან.
ღონისძიების მონაწილეებსა და ფართო საზოგადოებას საშუალება ექნებათ მოისმინოს მის ლექსებზე შექმნილი მუსიკალური კომპოზიციები.
ღონისძიება გაიმართება ონლაინ, პლატფორმა ზუმის საშუალებით: https://bit.ly/3mru3k6
დრო: 2021 წლის 14 აპრილი, 17:00 საათი
ღონისძიებას დაესწრებიან: საპატიო სტუმრის სტატუსით, ფრანგულენოვანი მწერალი და საზოგადო მოღვაწე ალექსანდრ ნაჯარი, ფრანგული რენესანსის საერთაშორისო პრეზიდენტიდენი ფადდა, საფრანგეთის ელჩი საქართველოში დიეგო კოლასი, ლიბანის ელჩი სომხეთსა და საქართველოში მაია დაღერი, საქართველოს დესპანი საფრანგეთში გოჩა ჯავახიშვილი, საქართველოს ფრანგული ინსტიტუტის დირექტორი პიერ კლუე, ლიბანის უნივერსიტეტების პროფესორები.

Elsevier-ის ტრენინგები დოქტორანტების, მკვლევრებისა და პროფესორ-მასწავლებლებისთვის
2021-04-15 18:00
ილიას სახელმწიფო უნივერსიტეტის ბიბლიოთეკისა და წამყვანი საერთაშორისო გამომცემლობის (Elsevier) თანამშრომლობით აპრილში დაგეგმილია ონლაინშეხვედრები სადოქტორო საფეხურის სტუდენტებისთვის, მკვლევრებისა და პროფესორ-მასწავლებლებისთვის:
განრიგი
_____________________________________________________________________________________________
15 აპრილი, 18:00 საათი – Why does visibility matter?
სარეგისტრაციო ბმული: https://bit.ly/3wFjj68
_____________________________________________________________________________________________
20 აპრილი, 18:00 საათი – How to work with the author profile and preprints in Scopus?
სარეგისტრაციო ბმული: https://bit.ly/3uwXYdh
_____________________________________________________________________________________________
22 აპრილი, 18:00 საათი – Recommendations of Elsevier on structuring an article and selecting a journal
სარეგისტრაციო ბმული: https://bit.ly/3t2f16D
_____________________________________________________________________________________________
23 აპრილი, 18:00 საათი – How to submit your paper, what is done after it is published and the question of ethics
სარეგისტრაციო ფორმა: https://bit.ly/3t2gWIq

თითოეული შეხვედრის ხანგრძლივობა ერთი საათია, სამუშაო ენა – ინგლისური.
დასწრებისთვის აუცილებელია წინასწარ რეგისტრაცია მოცემულ ბმულზე, წინააღმდეგ შემთხვევაში ვერ მიიღებთ შეხვედრის ბმულს.
დამატებითი შეკითხვების შემთხვევაში მოგვწერეთ – librarian@iliauni.edu.ge

2021 წელი

ტექნოლოგიები ჩვენ ირგვლივ – რა შეუძლიათ რობოტებს
2021-04-15 19:00
15 აპრილს, 19:00 საათზე, ილიას სახელმწიფო უნივერსიტეტის ტექნოლოგიის სკოლა ახალი პროექტის „ტექნოლოგიები ჩვენ ირგვლივ“ ფარგლებში გამართავს ნანა დიხამინჯიას ლაივშეხვედრას თემაზე: „რა შეუძლიათ რობოტებს“.
თემის მოკლე აღწერა
ადამიანთა უმეტესობას რობოტები ჯერ კიდევ სამეცნიერო ფანტასტიკის ნაწილი ჰგონია, სინამდვილეში რამდენიმე ათეული წელია რობოტები ჩვენ ირგვლივ გამოიყენება წარმოებაში, კვლევაში, გარემოს დაცვასა და სოფლის მეურნეობაში. Ნანა დიხამინჯია მოგიყვებათ, როგორია რობოტიქსის ისტორია და მომავალი, რა პროფესიის ადამიანები მუშაობენ რობოტებზე და რა უნდა ისწავლოთ, რომ ოდესმე თქვენ მიერ შექმნილი რობოტიც დაეხმაროს ადამიანებს.
მომხსენებლის შესახებ:
ნანა დიხამინჯია, ილიას სახელმწიფო უნივერსიტეტის ვიცე-რექტორი მეცნიერების პოპულარიზაციისა და ინოვაციების მიმართულებით, კომპიუტერული და ელექტრული ინჟინერიის პროფესორია. ის მუშაობს სიგნალის მთლიანობის კვლევის მიმართულებით. სწავლებისა და კვლევის გარდა მონაწილეობს განათლების ტექნოლოგიებთან დაკავშირებულ პროექტებში და აქტიურად უწყობს ხელს ქალთა მონაწილეობას როგორც ტექნოლოგიების, ისე ინჟინერიის სფეროში.
დრო: 15 აპრილი, 19:00 საათი
ადგილმდებარეობა: ტექნოლოგიების სკოლის ფეისბუქგვერდი
2021 წელი

განათლების საერთაშორისო ონლაინგამოფენა
2021-04-18 12:00 - 16:00
18 აპრილს გაიმართება განათლების საერთაშორისო ონლაინგამოფენა.
გამოფენა ეწყობა მათთვის, ვინც დაინტერესებულია საზღვარგარეთ სწავლით, სტიპენდიებისა და გრანტების მიღებით, სტაჟირებით, საზაფხულო სკოლებით, მოკლევადიანი კურსებით, საბაკალავრო, სამაგისტრო, სადოქტორო პროგრამებით. გამოფენაში მონაწილეობას მიიღებენ მსოფლიოს სხვადასხვა ქვეყნის სასწავლებლები. დაინტერესებულ პირებს ეძლევათ უნიკალური შესაძლებლობა, პირისპირ გაესაუბრონ უმაღლესი სასწავლებლების წარმომადგენლებს და მიიღონ ამომწურავი ინფორმაცია მათთვის საინტერესო ყველა შეკითხვაზე.
გამოფენაზე დასწრება უფასოა.
გამოფენა გაიმართება ზუმის პლატფორმის (Zoom) საშუალებით, შესაბამისად, დაინტერესებულ პირებს შეუძლიათ დაესწრონ ნებისმიერი ადგილიდან.
გამოფენაზე დასასწრებად აუცილებელია რეგისტრაციის გავლა შემდეგ ბმულზე: https://bit.ly/305iMLY
დარეგისტრირებული პირები გამოფენის წინა დღეს მიიღებენ შეხვედრის ბმულს და დამატებით ინფორმაციას გამოფენის შესახებ.
განათლების საერთაშორისო გამოფენის ორგანიზატორია საგანმანათლებლო ორგანიზაცია Edu-Guide.Ge (www.edu- guide.ge).
დრო: 2021 წლის 18 აპრილი, 12:00-დან 16:00-საათამდე
დამატებითი ინფორმაცია შეგიძლიათ იხილოთ აქ: https://bit.ly/3fOjVR7
Facebook event: https://bit.ly/3rYENaO

ტექნოლოგიები ჩვენ ირგვლივ – როგორ შენდება სამყარო?
2021-04-19 19:00
19 აპრილს, 19:00 საათზე, ილიას სახელმწიფო უნივერსიტეტის ტექნოლოგიის სკოლა ახალი პროექტის „ტექნოლოგიები ჩვენ ირგვლივ“ ფარგლებში გამართავს ვახტანგ ბალავაძის ლაივშეხვედრას თემაზე: „ტექნოლოგიები ჩვენ ირგვლივ – როგორ შენდება სამყარო?“
შეხვედრა ორ მოდულად დაიყოფა და მომხსენებელი ისაუბრებს შემდეგ თემებზე:
პირველი მოდული:

პროფესია სამოქალაქო ინჟინერი;
სამოქალაქო ინჟინრების როლი საზოგადოებაში;
სამოქალაქო ინჟინერია დღევანდელ მსოფლიოში.

მეორე მოდული:
აშენებული გარემოს როლი ადამიანის ცხოვრებაში

აშენებული გარემოს განმარტება;
აშენებული გარემოს კომპონენტები;
რატომ აშენებენ ადამიანები;
სოციალური, ეკოლოგიური და ტექნოლოგიური გამოწვევები;
ინტეგრაციული დიზაინი: ინჟინერია, ხელოვნება და მეცნიერება.

მომხსენებლის შესახებ:
ვახტანგ ბალავაძე, ილიას სახელმწიფო უნივერსიტეტის ბიზნესის ტექნოლოგიისა და განათლების ფაკულტეტის ხარისხის უზრუნველყოფის სამსახურის უფროსი, სამოქალაქო ინჟინერიის პროფესორია.
დრო: 19 აპრილი, 19:00 საათი
ადგილმდებარეობა: ტექნოლოგიის სკოლის ფეისბუქგვერდი
ვრცლად განრიგისა და მომავალი ლექციების შესახებ იხილეთ ბმულზე: https://bit.ly/3x0CdEN
2021 წელი

შეხვედრა EFES GEORGIA - ის წარმომადგენლებთან – Booster Talks
2021-04-20 13:00
20 აპრილს, 13:00 საათზე, Booster Talks-ის სტუმრები იქნებიან EFES GEORGIA-ის პერსონალის მართვის უფროსი ნინო თვალთვაძე და პერსონალის მართვის სპეციალისტი ნათია ჟორჟოლიანი.
EFES GEORGIA ლიმონათისა და ლუდის მწარმოებელი კომპანია, წარმოდგენილი 23 ქვეყანაში, აერთიანებს ისეთ ბრენდებს, როგორებიცაა: ნატახტარი, კასრი, ქარვა, Löwenbräu, Franziskaner, Corona და სხვ. 2020 წელს EFES GEORGIA მეხუთედ გახდა კორპორაციული პასუხისმგებლობის ჯილდოს გამარჯვებული სხვადასხვა კატეგორიაში, მათ შორის კატეგორიაში „ღირსეული სამუშაო და ეკონომიკური ზრდა“. EFES GEORGIA საკონსულტაციო კომპანია GEPRA-სთან ერთად ახორციელებს კომპანიაში დასაქმებისა და თანამშრომლებზე ზრუნვის სისტემის გაუმჯობესების პროგრამას.
BOOSTER Talks გულისხმობს ექსკლუზიურად ილიაუნის სტუდენტებისა და კურსდამთავრებულებისთვის საქართველოში მოქმედ კერძო, საჯარო და არასამთავრობო სტრუქტურების წარმომადგენლებთან ონლაინშეხვედრებს.
მომხსენებლები შეხვედრაზე განიხილავენ შემდეგ საკითხებს:

EFES GEORGIA-ს HR პოლიტიკა;
კარიერული განვითარების შესაძლებლობები კომპანიაში;
სტაჟირების პროგრამები.

შეხვედრა საინტერესო იქნება ნებისმიერი ფაკულტეტის სტუდენტებისა და კურსდამთავრებულებისთვის.
შეხვედრაზე დასწრების მსურველებმა შეავსეთ სარეგისტრაციო ფორმა 2021 წლის 20 აპრილის 12:00 საათის ჩათვლით.
შეხვედრა გაიმართება Zoom-ის საშუალებით, დარეგისტრირებული კანდიდატები Zoom-ის ბმულს მიიღებენ შეხვედრის დაწყებამდე ერთი საათით ადრე.
დრო: 20 აპრილი, 13:00 საათი

Caucasus Mountain Forum 2022
2021-04-23 17:56
Designed to be a meeting place for scientists, policymakers, and practitioners from the Caucasus region and beyond, CMF3 follows in the footsteps of CMF1 (2016) and CMF2 (2019) as a crucial opportunity for constructive interaction between scientists, governmental experts, and practitioners; with debate on opportunities and challenges and contributions to the improved coordination of sustainable development in the Caucasus region.
The theme of CMF3 “Transdisciplinarity for Sustainable Tourism Development: Role of Caucasus Scientists” will be perspectives and challenges of tourism development in the region, which was identified as one of the hottest issues by the Caucasus Regional Research Agenda (C-RRA) adopted by CMF2 in Ankara in 2019. In particular, the presentations and discussions of CMF2 determined that tourism, even with both positive and negative impacts on nature, local communities, and economies, plays the most important role in the Caucasus mountain regions’ socio-economic promotion.
The tourism sector constituted from 3 to 15 percent of the GDP of the Caucasus Ecoregion countries in 2019. Tourism development is interlinked with a number of other economic sectors such as agriculture, transport, infrastructure, construction, energy, and, in general, socio-economic development and planning. The tourism sector also embraces different aspects of historical heritage and cultural diversity, environmental and ecosystem protection, climate change, and water management.
CMF3 will be held from 19 to 21 April 2022 and will be hosted by Kutaisi Akaki Tsereteli State University, Georgia.
CMF3 will offer a combination of plenary sessions open to the public, research sessions, workshops, and poster sessions. The organisers invite participants to choose among the following types of contributions:

Abstracts for oral presentation in research sessions (max 300 words + 5 keywords). Research sessions provide academic researchers a chance to present and discuss their latest scientific findings. Researchers from non-academic settings (NGOs, government, private sector) are also invited.
Abstracts for a practical example in a workshop (max. 300 words). The purpose of the workshops is to stimulate discussion and exchange between practitioners and scientists. Practical examples in policy advocacy; scientific networking; leveraging spatial data education for sustainable development, natural hazards, and disaster risk reduction are expected. As a consequence, workshop presentations are expected to be short, focusing on practical insights from development projects, policy initiatives, or teaching practice.
Abstracts for a poster presentation (max. 200 words). Posters will be displayed in a prominent area. Poster presenters will attend two dedicated poster sessions. The size of the posters should not exceed A0 format (84 cm x 119 cm). One-page handouts will be available. The prize for the best poster will be awarded during the closing session.

Deadlines:
Abstract submission deadline: 17 January, 2022
Deadline for the notification of abstract acceptance: 17 February 2022
Abstracts to be submitted in English only to CMF2022@caucasus-mt.net using the Abstract Submission Form
Scholarships will be available primarily for participants from the region.
For more information visit: https://bit.ly/3aC77dg
Registration Form: https://bit.ly/2RZwEqj
2022

ნატალია ზაზაშვილის სახელობის კონფერენცია „ტრავმა და საზოგადოება პანდემიის რეალობაში“
2021-04-26 13:00
26-27 აპრილს საქართველოს ფსიქოტრავმის საზოგადოება, ილიას სახელმწიფო უნივერსიტეტის ფსიქიკური ჯანმრთელობის რესურსცენტრი, ილიაუნის სტუდენტთა ფსიქოლოგიური კონსულტირების ცენტრი, წამების მსხვერპლთა ფსიქოსოციალური და სამედიცინო რებილიტაციის ცენტრი GCRT, ფონდი „გლობალური ინიციატივა ფსიქიატრიაში – თბილისი“ და ილიას სახელმწიფო უნივერსიტეტის ადიქციის კვლევების ინსტიტუტი ფსიქიკური ჯანმრთელობის დარგში მომუშავე კოლეგებსა და დაინტერესებულ პირებს იწვევენ ნატალია ზაზაშვილის სახელობის ყოველწლიურ საერთაშორისო კონფერენციაზე „ტრავმა და საზოგადოება“. წლევანდელი თემაა: „ტრავმა და საზოგადოება პანდემიის რეალობაში“.
კონფერენციის დღის წესრიგი
_____________________________________________________________________________________________
26 აპრილი
13:00–13:10 საათი
კონფერენციის გახსნა/მისალმება
ლელა ცისკარიშვილი, საქართველოს ფსიქოტრავმის საზოგადოების პრეზიდენტი, წამების მსხვერპლთა ფსიქოსოციალური და სამედიცინო რეაბილიტაციის ცენტრ GCRT-ის აღმასრულებელი დირექტორი;
ნინო მახაშვილი, ილიას სახელმწიფო უნივერსიტეტის პროფესორი, ილიაუნის ფსიქიკური ჯანმრთელობის რესურსცენტრის ხელმძღვანელი, ფონდის „გლობალური ინიციატივა ფსიქიატრიაში – თბილისი“ დირექტორი;
ჯანა ჯავახიშვილი, ილიას სახელმწიფო უნივერსიტეტის პროფესორი, ილიაუნის ადიქციის კვლევების ინსტიტუტის ხელმძღვანელი.
_________________________________
13:10–14:00 საათი
პირველი (საჯარო) სესია: პანელი „კოვიდთან დაკავშირებული საზოგადოებრივი ფსიქიკური ჯანმრთელობა, საერთაშორისო კვლევები და საპასუხო ღონისძიებები ფსიქიკური ჯანმრთელობის დარგში“
მომხსენებლები:
ნინო მახაშვილი, ილიას სახელმწიფო უნივერსიტეტის პროფესორი, ილიაუნის ფსიქიკური ჯანმრთელობის რესურსცენტრის ხელმძღვანელი, ფონდის „გლობალური ინიციატივა ფსიქიატრიაში – თბილისი“ დირექტორი;
ლელა ცისკარიშვილი, საქართველოს ფსიქოტრავმის საზოგადოების პრეზიდენტი, GCRT-ის აღმასრულებელი დირექტორი, წამების მსხვერპლთა საერთაშორისო საბჭოს პრეზიდენტი;
ჯანა ჯავახიშვილი, ილიას სახელმწიფო უნივერსიტეტის პროფესორი, ილიაუნის ადიქციის კვლევების ინსტიტუტის ხელმძღვანელი.
შეხვედრის ბმული: https://bit.ly/2Q7KGpk
Meeting ID: 874 1364 4062
Passcode: [REDACTED]
_________________________________
14:30-15:30 საათი
მეორე სესია: კვლევები კოვიდსა და ფსიქიკურ ჯანმრთელობაზე
„მოსახლეობის კვლევა პანდემიის სტრესორებისა და ფსიქიკური ჯანმრთელობის პრობლემების შესახებ“ – ნინო მახაშვილი, ილიას სახელმწიფო უნივერსიტეტის პროფესორი, ილიაუნის ფსიქიკური ჯანმრთელობის რესურსცენტრის ხელმძღვანელი, ფონდის „გლობალური ინიციატივა ფსიქიატრიაში – თბილისი“ დირექტორი;
„პანდემია და მასზე რეაგირება: ფსიქოლოგიური თავისებურებები და გამკლავების გზები“ – ია შეყრილაძე, ილიას სახელმწიფო უნივერსიტეტის პროფესორი, ილიაუნის ფსიქოლოგიის ინსტიტუტის უფროსი მეცნიერ-თანამშრომელი;
„კოვიდის გავლენა ნარკოტიკების მოხმარებაზე“ – ირმა კირთაძე, ილიას სახელმწიფო უნივერსიტეტის პროფესორი, ილიაუნის ადიქციის კვლევების ინსტიტუტის უფროსი მეცნიერ-თანამშრომელი, დამოკიდებულების კვლევითი ცენტრის „ალტერნატივა ჯორჯია“ მთავარი მკვლევარი.
_________________________________
16:00-17:30 საათი
მესამე სესია: კვლევები კოვიდსა და ფსიქიკურ ჯანმრთელობაზე. ახალგაზრდა მეცნიერთა პანელი
„მოსახლეობის კვლევა პანდემიის სტრესორებისა და ფსიქიკური ჯანმრთელობის პრობლემების შესახებ“– ნათელა ცირამუა, ფსიქიკური ჯანმრთელობის მაგისტრი, ილიას სახელმწიფო უნივერსიტეტის ფსიქიკური ჯანმრთელობის სამაგისტრო პროგრამის კურსდამთავრებული;
„მედეგობა COVID-19-ის პანდემიის დროს” – სალომე დუმბაძე, ფსიქოლოგიის მაგისტრი, საქართველოს საზოგადოებრივ საქმეთა ინსტიტუტის სოციალურ მეცნიერებათა სკოლის ასისტენტი;
„სუბკლინიკური აშლილობები COVID-19-ის პანდემიის დროს” – თაკო ბოლქვაძე, ფსიქიკური ჯანმრთელობის მაგისტრი, ილიას სახელმწიფო უნივერსიტეტის ფსიქიკური ჯანმრთელობის სამაგისტრო პროგრამის კურსდამთავრებული;
„ალკოჰოლის მოხმარება ილიას სახელმწიფო უნივერსიტეტის მაგისტრატურის სტუდენტებში Covid-19-ის თვითიზოლაციამდე და თვითიზოლაციის შემდეგ“– ნინი მარჯანიშვილი, ადიქციის კვლევების მაგისტრი, ილიას სახელმწიფო უნივერსიტეტის ადიქციის კვლევების სამაგისტრო პროგრამის კურსდამთავრებული;
„ოპიოიდებით ჩანაცვლებითი თერაპიის სერვისებით კმაყოფილება პანდემიის დროს“ – მარიამ რაზმაძე, ფსიქიკური ჯანმრთელობის მაგისტრი, ილიაუნის ადიქციის კვლევების ინსტიტუტის მეცნიერ-თანამშრომელი და ფონდის „გლობალური ინიციატივა ფსიქიატრიაში – თბილისი“/კლუბ „სინერგიის“ კონსულტანტი; ლიკა ქუთელია, ადიქციის კვლევების მაგისტრი, ადიქციის კვლევების ინსტიტუტის მეცნიერ-თანამშრომელი და ფონდის „გლობალური ინიციატივა ფსიქიატრიაში – თბილისი“/კლუბ „სინერგიის“ კონსულტანტი;

„ქუთაისის უნივერსიტეტის (UNIK) სტუდენტური საკონსულტაციო სერვისის კვლევა“ – ნინო ქარსელაძე, ილიას სახელმწიფო უნივერსიტეტის მაგისტრანტი,ქუთაისის უნივერსიტეტის სტუდენტური საკონსულტაციო სერვისის კონსულტანტი

_____________________________________________________________________________________________
27 აპრილი
13:00-13:20 საათი
პირველი (საჯარო) სესია: წიგნის „ტრავმა, მისი ბუნება და განკურნების გზები“ პრეზენტაცია
(წიგნის საავტორო ჯგუფი):
ზურაბ ბებერაშვილი, წამების მსხვერპლთა ფსიქოსოციალური და სამედიცინო რეაბილიტაციის ცენტრ GCRT-ის სამედიცინო დირექტორი;
სოფიო ტაბაღუა, GCRT-ის პროგრამების მენეჯერი, საქართველოს სხეულზე ორიენტირებული თერაპიის ასოციაციის თავმჯდომარე;
ნინო მახაშვილი, ილიას სახელმწიფო უნივერსიტეტის პროფესორი, ილიაუნის ფსიქიკური ჯანმრთელობის რესურსცენტრის ხელმძღანელი, ფონდის „გლობალური ინიციატივა ფსიქიატრიაში – თბილისი“ დირექტორი;
ჯანა ჯავახიშვილი, ილიას სახელმწიფო უნივერსიტეტის პროფესორი, ილიაუნის ადიქციის კვლევების ინსტიტუტის ხელმძღვანელი.
შეხვედრის ბმული: https://bit.ly/3egDcYP
Meeting ID: 821 6829 7704
Passcode: [REDACTED]
_________________________________
13:20-14:30 საათი
მეორე სესია: ფსიქიკური ჯანმრთელობის სერვისები კოვიდის პანდემიის დროს
„კლუბი „სინერგია“– სერვისი მოზარდებისა და ახალგაზრდებისთვის პანდემიის დროს“ – ქეთევან ფილაური, ფონდი „გლობალური ინიციატივა ფსიქიატრიაში – თბილისი“, კლუბ „სინერგიის“ დირექტორი;
„რთული ტრავმა და დისტანციური სერვისების მიწოდება: გამოწვევები, მიღწევები და მიღებული გამოცდილება“ – სოფიო ტაბაღუა, საქართველოს წამების მსხვერპლთა სარეაბილიტაციო ცენტრის პროგრამების მენეჯერი, საქართველოს სხეულზე ორიენტირებული თერაპიის ასოციაციის თავმჯდომარე;
„კრიზისული სატელეფონო ფსიქოლოგიური დახმარება პანდემიის დროს“ – ნანა აღაპიშვილი, ფსიქოსოციალური ცენტრის „ნდობა“ ხელმძღვანელი;
„ილიაუნის სტუდენტთა საკონსულტაციო ცენტრი სერვისის მიმოხილვა და ეფექტურობის კვლევის შედეგები“ – ანა ბერუჩაშვილი, ილიას სახელმწიფო უნივერსიტეტის ფსიქიკური ჯანმრთელობის სამაგისტრო პროგრამის კურსდამთავრებული; თეკლა ლათიბაშვილი, ილიაუნის სტუდენტთა საკონსულტაციო სერვისის კონსულტანტი; ანა პაპავა, ილიაუნის სტუდენტთა საკონსულტაციო სერვისის კონსულტანტი.
_________________________________
15:00-16:00 საათი
მესამე (საჯარო) სესია – საპანელო დისკუსია თემაზე: „კოვიდი, ვაქცინაცია და დეზინფორმაცია“
მომხსენებლები:
თამარ კინწურაშვილი, ილიას სახელმწიფო უნივერსიტეტის პროფესორი;
შოთა ღვინერია, ეკონომიკური პოლიტიკის კვლევის ცენტრი, უსაფრთხოების მიმართულების მენეჯერი;
თიკო ცომაია, საქართველოს საზოგადოებრივ საქმეთა ინსტიტუტის პროფესორი, მოძრაობა „ღიას“ ხელმძღვანელი;
ჯანა ჯავახიშვილი, ილიას სახელმწიფო უნივერსიტეტის პროფესორი, ილიაუნის ადიქციის კვლევების ინსტიტუტის ხელმძღვანელი.
16:00 – კონფერენციის დახურვა
შეხვედრის ბმული: https://bit.ly/32sfWSg
Meeting ID: 857 4435 7699
Passcode: [REDACTED]

2021 წელი

ტექნოლოგიები ჩვენ ირგვლივ – ინოვაციური ტექმეწარმეობა
2021-04-26 19:30
26 აპრილს, 19:30 საათზე, ილიას სახელმწიფო უნივერსიტეტის ტექნოლოგიის სკოლა ახალი პროექტის „ტექნოლოგიები ჩვენ ირგვლივ“ ფარგლებში გამართავს დავით ჩეჩელაშვილის ლაივშეხვედრას თემაზე: „ტექნოლოგიები ჩვენ ირგვლივ – ინოვაციური ტექმეწარმეობა“.
ინოვაციური მეწარმეობის არსი მდგომარეობს შემდეგში: სხვებზე ადრე დავინახოთ ცვლილებები და მათი მონეტიზაციისთვის დავაარსოთ სტარტაპი, რაც ძალიან რთულია. მომხსენებელი ისაუბრებს,როგორ უნდა გავზარდოთ ასეთ ცვლილებათა დანახვის შანსი და როგორ გავარჩიოთ ხანმოკლე იმპულსები (fad) ისეთი ცვლილებებისგან, რომლებიც ბევრ ინდუსტრიას თავდაყირა აყენებს.
მომხსენებლის შესახებ:
დავით ჩეჩელაშვილს 1999 წლიდან რამდენიმე სტრატეგიული და ბიზნესის განვითარებაზე პასუხისმგებელი პოზიცია უკავია უმაღლესი ტექნოლოგიების მწარმოებელ საწარმოებში. მისი გამოცდილება ეფუძნება უმთავრესად ისეთი დისციპლინების ცოდნას, როგორებიცაა: იმერსიული ვიზუალიზაცია, VR/AR, 3D სტერეოსისტემები და მათი დანერგვა როგორც მარკეტინგულ ინდუსტრიებში, ისე საგანმანათლებლო სფეროებში.
დავით ჩეჩელაშვილი კომპანია NEUR Optics-ისა და iZ3D-ის ერთ-ერთი დამაარსებელია. იგი, როგორც სტრატეგიული აღმასრულებელი, განსაზღვრავს სტრატეგიულ მიმართულებებს X6D კომპანიაში, რომელიც ცნობილია, როგორც DBA XPAND, ისევე, როგორც კომპანიებში NEUR Optics და iZ3D. მას აქვს საცალო სავაჭრო წარმომადგენლობის, სადისტრიბუციო არხების შექმნისა და სტრატეგიული პარტნიორობის გამოცდილება როგორც მცირე (X6D, Neurok, iZ3D), ისე მსხვილი კომპანიებისთვის (MicroAge, Deloitte & Touche, Renaissance Capital).
2014 წლიდან ილიას სახელმწიფო უნივერსიტეტის მოწვეული ლექტორი და ტექნოლოგიების კომერციალიზაციის ოფისის მარკეტინგისა და ბიზნესის განვითარების სპეციალისტია, ასევე – პორტუგალიის სტარტაპ ბრაგასა და ინოვაციებისა და ტექნოლოგიების სააგენტოს მენტორი. ამასთან მუდმივად უწევს კონსულტაციას სტარტაპებს.
დრო: 26 აპრილი, 19:30 საათი
ადგილმდებარეობა: ტექნოლოგიის სკოლის ფეისბუქგვერდი
ვრცლად განრიგისა და მომავალი ლექციების შესახებ იხილეთ ბმულზე:https://bit.ly/3a2lE1x
2021 წელი

Fablab-ისა და Zoomout-ის საინფორმაციო შეხვედრა
2021-04-29 20:00
29 აპრილს, 20:00 საათზე, ფაბლაბ ილიაუნი და ზუმაუთი დისტანციურად, ზუმის პლატფორმის საშუალებით, გამართავს საინფორმაციო შეხვედრას მათი საქმიანობისა და დანიშნულების შესახებ.
ფაბლაბ ილიაუნი არის ლაბორატორია, რომლითაც შეუძლიათ ისარგებლონ სტუდენტებმა, ისევე, როგორც ნებისმიერმა დაინტერესებულმა პირმა, და თავიანთი ინოვაციური იდეების პროტოტიპები შექმნან კვალიფიციური პერსონალისა და თანამედროვე დანადგარების დახმარებით. ფაბლაბი, რომელიც 2014 წელს შეიქმნა საქართველოს ინოვაციებისა და ტექნოლოგიების სააგენტოს საგრანტო კონკურსის შედეგად, პირველი ქართული ფაბლაბი იყო მსოფლიო რუკაზე.
Zoomout / ზუმაუთი, პირველი ქართული საუნივერსიტეტო პრეაქსელერატორი, როგორც ახალგაზრდულ, ისე სტუდენტურ სტარტაპებს ეხმარება იდეების გენერირებაში, პროდუქტის შექმნასა და ბრენდირებაში და, რაც მთავარია, ინვესტორებისა და გლობალური აქსელერატორების წინაშე წარდგენაში, რათა სტარტაპებს მსოფლიოს წამყვან აქსელერატორებში მუშაობის გაგრძელების საშუალება მიეცეთ.
შეხვედრაზე გაიგებთ მეტს Fablab-ისა და Zoomout-ის საქმიანობის, მათი პროექტების შესახებ, რომლებიც განკუთვნილია როგორც სტუდენტებისთვის, ისე სკოლის მოსწავლეებისთვის. შეიტყობთ, როგორ შეიძლება მათი მომსახურებით სარგებლობა, ასევე განვითარების შესაძლებლობებზე.
შეხვედრის სპიკერი:
ფაბლაბ ილიაუნის მენეჯერი ავთანდილ მღებრიშვილი
მონაწილეობას მიიღებენ მოწვეული სტარტაპერები, რომლებმაც საქმიანობა ფაბლაბ ილიაუნისა და ზუმაუთის დახმარებით დაიწყეს და განვითარდნენ.
საკუთარ გამოცდილებას გაგვიზიარებენ:

WoodTiness ვუდთინს-ის დამფუძნებელი თამთა მოსიაშვილი;
Ship Chain-ის დამფუძნებლები: ნატო სამხარაძე, გოგიტა პაპალაშვილი.

გექნებათ შესაძლებლობა, დასვათ თქვენთვის საინტერესო შეკითხვები და მონაწილეებისგან მიიღოთ ამომწურავი პასუხები.
გელოდებით ყველას, ვინც დაინტერესებულია ფაბლაბ ილიაუნისა და ზუმაუთის საქმიანობით და, ზოგადად, ტექნოლოგიური სფეროთი, 29 აპრილს, 20:00 საათზე, ფეისბუქლაივში.
დაინტერესებულ პირებს შეგიძლიათ რეგისტრაცია გაიაროთ ბმულზე – https://forms.gle/urk79hJdnMJSYXci8
დრო: 29 აპრილი, 20:00 საათი
ადგილი: Zoom (რეგისტრირებული მონაწილეები მიიღებთ ბმულს თქვენ მიერ მითითებულ საკონტაქტო მისამართზე)
2021 წელი

საერთაშორისო სეზონური სკოლა და კონფერენცია „ქართული ენა და თანამედროვე ტექნოლოგიები“
2021-05-04 12:18
ილიას სახელმწიფო უნივერსიტეტი 4–9 მაისს გიწვევთ მონაწილეობის მისაღებად საერთაშორისო სეზონურ სკოლასა და კონფერენციაში „ქართული ენა და თანამედროვე ტექნოლოგიები“. კონფერენცია და სეზონური სკოლა განკუთვნილია ბუნებრივი ენის დამუშავების ტექნოლოგიებით დაინტერესებული პირებისთვის.
კონფერენციაში მონაწილეობა შეუძლიათ სტუდენტებსა და მკვლევრებს, რომელთა ინტერესებს წარმოადგენს:

მანქანური თარგმნა;
ტექსტიდან მონაცემებისა და ინფორმაციის მოპოვება;
ტექსტის დამუშავების სტატისტიკური მეთოდები;
გრამატიკული ფორმალიზმი;
სემანტიკური პროცესები;
ლინგვისტური რესურსები და დიალოგური სისტემები;
საუბრის ამოცნობა და სინთეზი.

ხუთდღიანი სეზონური სკოლა მოიცავს ვორკშოპების სერიას, რომელიც ეძღვნება ბუნებრივი ენის კომპიუტერული დამუშავების ტექნოლოგიების თეორიულ და პრაქტიკულ ასპექტებს და განკუთვნილია კომპიუტერული მეცნიერებების ლინგვისტიკის მიმართულების სტუდენტებისა და ხელოვნური ინტელექტის მიმართულებით მომუშავე პროფესიონალებისთვის.
კონფერენცია გაიმართება 9 მაისს.
სამუშაო ენები: ქართული და ინგლისური
კონფერენციასა და საზაფხულო სკოლაში მონაწილეობა უფასოა.
სეზონურ სკოლაში მონაწილეობის მსურველებმა უნდა შეავსონ სარეგისტრაციო ფორმა და წარმოადგინონ სამოტივაციო წერილი: https://bit.ly/323pRxo
კონფერენციაში მონაწილეობის მსურველებმა უნდა შეავსონ სარეგისტრაციო ფორმა და წარმოადგინონ მოხსენების აბსტრაქტი: https://bit.ly/3t53C6n
რეგისტრაცია დასრულდება 2021 წლის 24 აპრილს.
შერჩეულ კანდიდატებს შედეგი ეცნობებათ არაუგვიანეს 2021 წლის 27 აპრილისა.
დამატებითი ინფორმაციის მიღება შესაძლებელია ელექტრონულ მისამართზე: nlp@iliauni.edu.ge
მონაწილეები შეირჩევიან გამოცდილებისა და მოტივაციის საფუძველზე.
კონფერენცია და სეზონური სკოლა ტარდება შოთა რუსთაველის საქართველოს ეროვნული სამეცნიერო ფონდის მიერ ადმინისტრირებული „გამოყენებითი კვლევებისათვის საგრანტო პროგრამის“ 2019 წლის კონკურსის ფარგლებში გამარჯვებული საგრანტო პროექტის CARYS 19-1287 „ქართული ენის კომპიუტერული დამუშავების API” ფარგლებში.
2021 წელი

კომპოზიტორ ეკა ჭაბაშვილის ვორკშოპი „მუსიკა, როგორც ჩვენი სამყაროს მოწყობის მოდელი“
2021-05-17 17:00
17 მაისს, ორშაბათს, 17:00 საათზე ილიაუნის მუსიკის ცენტრის სტუდენტებისთვის ონლაინვორკშოპს გამართავს ცნობილი კომპოზიტორი ეკა ჭაბაშვილი. ის ისაუბრებს კომპოზიტორებისთვის, და ზოგადად მუსიკის შექმნის პროცესით დაინტერესებული პირებისთვის, ისეთ მნიშვნელოვან თემებზე, როგორებიცაა: მუსიკის შექმნის პროცესში ინტუიციური და რაციონალური გადაწყვეტილებების მიღება; მუსიკალური პარამეტრების პრიორიტეტები მათი გამოყენების მეთოდების დემონსტრირებით; ასევე ალეატორულ ტექნიკასა და ალტერნატულ/გრაფიკულ ნოტაციაზე.
მსურველებს საშუალება ექნებათ მონაწილეობა მიიღონ საინტერესო ონლაინშემოქმედებით ექსპერიმენტში.
ვორკშოპი ღიაა ნებისმიერი მსურველისთვის.
შეხვედრის ბმული: https://bit.ly/33LeNG1
გელით!
2021 წელი

უნილაბის ღია ლექციები
2021-05-19 12:57
ილიაუნის კიბერლაბორატორია უნილაბი 19-23 მაისს გამართავს საჯარო ლექციებს ციფრული მარკეტინგით, გრაფიკული დიზანით, Front-end development-ით, WordPress-ითა და ნარატივდიზაინით დაინტერესებული პირებისთვის.
განრიგი
_____________________________________________________________________________________________
თემა: „ციფრული კომუნიკაციები – ჩვენი ყოველდღიურობა“
მომხსენებელები:
მარიამ მიხანაშვილი, ციფრული მარკეტინგის კურსდამთავრებული და ფინალური პროექტის გამარჯვებული, მარიამ ჩხოლარია, ციფრული მარკეტინგის სტაჟირების მენტორი უნილაბში, ქოფირაითერი
დრო: 19 მაისი, 20:00 საათი
ვრცლად: https://bit.ly/33XA3Zi
_________________________________________________________________________________________
თემა: გრაფიკული დიზაინი
მომხსენებელი: ლევან გაგოშვილი, ილიაუნის კიბერლაბორატორია უნილაბის კურსდამთავრებული
დრო: 20 მაისი, 21:00 საათი
ვრცლად: https://bit.ly/3ovde8H
_________________________________________________________________________________________
თემა: Front-end დეველოპმენტი
მომხსენებელი: ქეთევან ფილიშვილი, ილიაუნის კიბერლაბორატორია უნილაბის კურსდამთავრებული
დრო: 21 მაისი, 20:00 საათი
ვრცლად: https://bit.ly/3hTR6E3
_________________________________________________________________________________________
თემა: Wordpress დეველოპმენტი
მომხსენებელები: ლინდა გიორგაძე, ნიკოლოზ კვაჭანტირაძე, WordPress-ის სტაჟიორები
დრო: 22 მაისი, 20:00 საათი
ვრცლად: https://bit.ly/3hFUbHp
_________________________________________________________________________________________
თემა: ნარატივდიზაინი
მომხსენებელები: ნინი ჯინჯიხაძე, ბარბარე ჭილაშვილი, ილიაუნის კიბერლაბორატორია უნილაბის კურსდამთავრებულები
დრო: 23 მაისი, 20:00 საათი
ვრცლად: https://bit.ly/3bJCums
2021 წელი

ღია ლექცია – ციფრული კომუნიკაციები
2021-05-19 20:00
19 მაისს, 20:00 საათზე, უნილაბის ფეისბუქგვერდზე გაიმართება ღია შეხვედრა ერთ-ერთ ყველაზე აქტუალურ თემაზე: „ციფრული კომუნიკაციები – ჩვენი ყოველდღიურობა“.
ვისაუბრებთ შემდეგ საკითხებზე:

რისთვის გჭირდება ციფრული კომუნიკაციები და რა უპირატესობები აქვს ტექნოლოგიურ სამყაროს?
მომხმარებელს შენამდე მოიყვანს „ენა ტკბილად მოუბარი“, ანუ რატომ არის მნიშვნელოვანი ბრენდის კომუნიკაცია;
უნილაბის ციფრული მარკეტინგის კურსის მიმოხილვა – პირველი ლექციიდან ფინალურ პროექტამდე.

შეხვედრას გაუძღვებიან სპიკერები:

მარიამ მიხანაშვილი, ციფრული მარკეტინგის კურსდამთავრებული და ფინალური პროექტის გამარჯვებული
მარიამ ჩხოლარია, ციფრული მარკეტინგის სტაჟირების მენტორი უნილაბში, ქოფირაითერი

თუ ციფრული კომუნიკაციები შენი ინტერესის სფეროა, შემოგვიერთდი უნილაბის Facebook-გვერდზე ბევრი საჭირო და სასარგებლო ინფორმაციის მისაღებად: https://www.facebook.com/UniLabEdu
2021 წელი

ღია ლექცია – გრაფიკული დიზაინი
2021-05-20 21:00
20 მაისს, 21:00 საათზე, უნილაბის ფეისბუქგვერდზე ლაივშეხვედრას გამართავს ილიაუნის კიბერლაბორატორია უნილაბის კურსდამთავრებული ლევან გაგოშვილი, რომელიც ისაუბრებს გრაფიკული დიზაინის შესახებ:

როგორ დაინტერესდა გრაფიკული დიზაინით;
რატომ გადაწყვიტა უნილაბში გრაფიკული დიზაინის კურსის გავლა;
რა ცოდნა და გამოცდილება დააგროვა კურსის განმავლობაში.

თუ გრაფიკული დიზაინი შენთვის საინტერესო სფეროა, შემოგვიერთდი უნილაბის Facebook-გვერდზე: https://www.facebook.com/UniLabEdu
2021 წელი

იაპონიის ელჩის საჯარო ლექცია „იაპონია ომის შემდეგ: წარმატებები და გამოწვევები“
2021-05-21 15:00
იაპონიის საელჩოსა და ილიას სახელმწიფო უნივერსიტეტის ორგანიზებით 2021 წლის 21 მაისს, 15:00 საათზე, იაპონიის საგანგებო და სრულუფლებიანი ელჩი, მისი აღმატებულება იმამურა აკირა გამართავს საჯარო ონლაინლექციას თემაზე: „იაპონია ომის შემდეგ: წარმატებები და გამოწვევები“ (Japan’s Post-War Success and Challenges).
იმამურა აკირა ტოკიოს უნივერსიტეტისა და კოლუმბიის უნივერსიტეტის კურსდამთავრებულია. საქართველოში იაპონიის საგანგებო და სრულუფლებიან ელჩად დაინიშნა 2020 წლის დეკემბერში. სხვადასხვა წელს მუშაობდა იაპონიის მისიებში ავსტრალიაში, დიდ ბრიტანეთში, კანადასა და რუსეთში.
ლექცია ჩატარდება Zoom-ის ფორმატში.
შეხვედრის ბმული: https://bit.ly/33PD4La
სამუშაო ენა: ინგლისური
დრო: 21 მაისი, 15:00 საათი
დასწრება თავისუფალია.
2021 წელი

ღია ლექცია – Front-end დეველოპმენტი
2021-05-21 20:00
21 მაისს, პარასკევს, უნილაბის Facebook-გვერდზე ლაივშეხვედრას უმასპინძლებს ილიაუნის კიბერლაბორატორია უნილაბის კურსდამთავრებული, Front-end დეველოპერი ქეთევან ფილიშვილი, რომელიც ისაუბრებს შემდეგ თემებზე:

რას გულისხმობს Front-end დეველოპმენტი;
როგორ დაიწყო ამ პროფესიით დაინტერესება;
რატომ გადაწყვიტა უნილაბში გრაფიკული დიზაინის კურსის გავლა;
რა ცოდნა და გამოცდილება დააგროვა კურსის განმავლობაში;
და ბოლოს: გაგიზიარებთ საკუთარ ფინალურ ნამუშევარს, რომელიც კურსზე მიღებული ცოდნით შექმნა.

თუ ეს ჩამონათვალი საინტერესოდ გეჩვენება, გელოდებით უნილაბის ფეისბუქგვერდზე: https://www.facebook.com/UniLabEdu.
შემოგვიერთდი ლაივზე პარასკევს, 20:00 საათზე.
2021 წელი

ღია ლექცია – Wordpress დეველოპმენტი
2021-05-22 20:00
22 მაისს, 20:00 საათზე, ილიაუნის კიბერლაბორატორია უნილაბის ყოფილი სტუდენტები და ახლა უკვე ვორდპრესის სტაჟიორები გიამბობენ საკუთარი გამოცდილების შესახებ ვებდეველოპმენტის მიმართულებით, გაგიზიარებენ პრაქტიკულ რჩევებს, ისაუბრებენ პლატფორმის უპირატესობებსა და შესაძლებლობებზე ღია ლექციაზე ასევე გაიგებთ, როგორ გადადგა ვებდეველოპმენტის სფეროში პირველი ნაბიჯი და რა არის საჭირო ამისთვის.
გელოდებით 22 მაისს, შაბათს, 20:00 საათზე, უნილაბის Facebook-გვერდზე: https://bit.ly/2QDUtU9
2021 წელი

ღია ლექცია – ნარატივდიზაინი
2021-05-23 20:00
თუ ფიქრობ, რომ დროა პროფესია შეიცვალო და კიბერსამყაროში მოგზაურობა სცადო, მაშინ 23 მაისს, 20:00 საათზე, დაესწარი უნილაბის კურსდამთავრებულების ნინი ჯინჯიხაძისა და ბარბარე ჭილაშვილის ღია ლექციას ნარატივდიზაინის შესახებ.ლექციაზე გაიგებ:

რა არის ნარატივდიზაინი;
ვინ არიან და რას ქმნიან ნარატივდიზაინერები;
რას გულისხმობს ნარატივდიზაინი საქართველოში და ქართული „ჩეთბოტები“;
რატომ დაინტერესდნენ უნილაბის ნარატივდიზაინის კურსით;
რა გამოცდილება მიიღეს კურსზე.

ისინი გაგაცნობენ თავიანთ საფინალო ნამუშევრებს, რომლების შექმნაშიც კურსზე დაგროვებული ცოდნა დაეხმარათ.
თუ ზემოთ ჩამოთვლილი შენთვის საინტერესოა, მაშინ შეგიძლია დაესწრო შეხვედრას, დასვა ნებისმიერი შეკითხვა და უფრო მეტი გაიგო მომავლის პროფესიის – ნარატივდიზაინის შესახებ.
გელოდებით უნილაბის Facebook- გვერდზე: https://www.facebook.com/UniLabEdu
2021 წელი

ქალები მეცნიერებაში – Live-შეხვედრა პროფესორ ნინო დობორჯგინიძესთან
2021-05-27 13:00
27 მაისს განათლების მე-11 საერთაშორისო გამოფენაზე ექსპო ჯორჯიას ორგანიზებით ილიაუნის სერიის „ქალები მეცნიერებაში“ ფარგლებში გაიმართება Live-შეხვედრა პროფესორ ნინო დობორჯგინიძესთან.
ნინო დობორჯგინიძე, ილიას სახელმწიფო უნივერსიტეტის ვიცე-რექტორი სამეცნიერო მიმართულებით, არის ენათმეცნიერი, ენობრივი სამყაროს მკვლევარი ციფრული ჰუმანიტარიის მიმართულებით.
შეხვედრაზე სამეცნიერო კარიერით დაინტერესებულ აუდიტორიას გაუზიარებს თავის გამოცდილებას – რა სტერეოტიპებისა და სირთულეების გადალახვა მოუხდა სამეცნიერო კარიერაში, როგორ მოახერხა წინააღმდეგობათა დაძლევა და წარმატების მიღწევა; ასევე გააცნობს იმ პროექტებს, რომლებიც მისი ხელმძღვანელობით განხორციელდა ან მიმდინარეობს ილიას სახელმწიფო უნივერსიტეტში ციფრული ჰუმანიტარიის მიმართულებით.
დრო: 27 მაისი, 13:00-13:40 საათი
ფორმატი: დისტანციური
შეხვედრის ბმული: https://bit.ly/3fRrxRn
დასწრება თავისუფალია.
2021 წელი

ილიაუნის კიბერლაბორატორია უნილაბის პროექტი „QART NLP – ქართული ენის დამუშავების ციფრული ხელსაწყოები“
2021-05-27 13:40
განათლების მე-11 საერთაშორისო გამოფენის ფარგლებში 27 მაისს ილიას სახელმწიფო უნივერსიტეტის კიბერლაბორატორია უნილაბის პითონის მიმართულების ხელმძღვანელი თემო ჩიჩუა გამართავს Live-შეხვედრას უნილაბის პროექტის – „QART NLP – ქართული ენის დამუშავების ციფრული ხელსაწყოები და ყალბი ნიუსის კლასიფიკატორი“ – შესახებ.
პროექტის ხელმძღვანელია თემო ჩიჩუა, მის შექმნაში აქტიურად იყვნენ ჩართულები ილიას სახელმწიფო უნივერსიტეტის სტუდენტები, პროექტის „ილიაუნი+“ ფარგლებში უნილაბის პითონის კურსის კურსდამთავრებულები:

ნინო მარიდაშვილი – იმუშავა ვებგვერდზე, ტექსტის დამუშავების ფუნქციონალზე;
ნინა დარსაველიძე – მოამზადა დოკუმენტაცია და ვიზუალური მასალა;
თემურ ქიტოშვილი – შექმნა ვებგვერდის ფუნქციონალი;
მარიამ კვანტალიანი – შექმნა ვებგვერდის მომხმარებლის ავტორიზაცია/რეგისტრაციის ფუნქციონალი;
ალისა სანაკოევი – იმუშავა მონაცემთა ბაზებზე;
თენგიზ პატარაია – იმუშავა ვებგვერდის ბექენდზე.

QART NLP-ს შეუძლია გაიგოს, ახალი ამბავი რა რაოდენობით შეიცავს ყალბ ინფორმაციას. პროგრამას ასევე აქვს ქართული ენის ციფრული დამუშავების მრავალი სხვა ხელსაწყო.
პროექტი QART NLP საერთაშორისო ჟიურის გადაწყვეტილებით 2021 წლის 8 მაისს წარდგენილი იყო კოპენჰაგენის ყოველწლიურ დემოკრატიის სამიტზე.
დრო: 27 მაისი, 13:40 საათი
ფორმატი: დისტანციური, პლატფორმა ZOOM-ის გამოყენებით
შეხვედრის ბმული: https://bit.ly/3hUWlmB
2021 წელი

ქალები მეცნიერებაში – Live-შეხვედრა პროფესორ მაია თოდუასთან
2021-05-27 13:40
27 მაისს განათლების მე-11 საერთაშორისო გამოფენაზე ექსპო ჯორჯიას ორგანიზებით ილიაუნის სერიის „ქალები მეცნიერებაში“ ფარგლებში გაიმართება Live-შეხვედრა პროფესორ მაია თოდუასთან.
მაია თოდუა ილიას სახელმწიფო უნივერსიტეტის ასოცირებული პროფესორია ატმოსფეროსა და ახლო კოსმოსის მიმართულებით.
შეხვედრაზე სამეცნიერო კარიერით დაინტერესებულ აუდიტორიას გაუზიარებს თავის გამოცდილებას – რა სტერეოტიპებისა და სირთულეების გადალახვა მოუხდა სამეცნიერო კარიერაში, როგორ მოახერხა წინააღმდეგობათა დაძლევა და წარმატების მიღწევა; ასევე გააცნობს იმ სამეცნიერო პროექტებს, რომლებიც მისი ხელმძღვანელობით ან/და მონაწილეობით განხორციელდა, ან მიმდინარეობს ილიას სახელმწიფო უნივერსიტეტში ასტროფიზიკისა და კოსმოლოგიის მიმართულებით.
დრო: 27 მაისი, 13:40-14:20 საათი
ფორმატი: დისტანციური
შეხვედრის ბმული: https://bit.ly/3fRrxRn
დასწრება თავისუფალია.
2021 წელი

უნილაბი სკოლაში - სკოლის მოსწავლეების ტექნოლოგიური პროექტების პრეზენტაცია
2021-05-27 14:00
განათლების საერთაშორისო გამოფენის ფარგლებში 27 მაისს,14:00 საათზე სკოლის მოსწავლეებისთვის პროექტის „უნილაბი სკოლაში“ პრეზენტაცია გაიმართება.
პროექტი ილიას სახელმწიფო უნივერსიტეტის საკვირაო სკოლის ფორმატში ხორციელდება და გულისხმობს მე-8-მე-12 კლასის მოსწავლეებისთვის მთელი საქართველოდან სრულად დაფინანსებული კურსების შეთავაზებას მომავლის პროფესიების მიმართულებით (Front-end და დიზაინის საწყისები; Unity 3D; C#). პრაქტიკული კურსის გავლის შემდეგ პროექტის მონაწილეები რეალურ პროექტებზე მუშაობენ და საუკეთესო პროექტების ავტორები ილიაუნის სასტიპენდიო ვაუჩერით ჯილდოვდებიან.
საგანმანათლებლო პროგრამების პრეზენტაციის შემდეგ პროექტის „უნილაბი სკოლაში“ კურსდამთავრებულები ტექნოლოგიური პროექტების პრეზენტაციებს ჩაატარებენ
განრიგი
_____________________________________________________________________________________________

გიორგი ბერაია – თბილისის 52-ე საჯარო სკოლის, მე-11 კლასის მოსწავლე, გიორგიმ პროგრამირება c#-ის კურსის გავლის შემდგომ შექმნა 2D პიქსელური სტილის თამაში, რომლის ყველა ობიექტი და პერსონაჟი თვითონ დახატა და როგორც picturebox-ი, შეიტანა პროექტში. შემდეგ მათთვის დაწერა კოდი და ვინდოუს ფორმებში გამოიყვანა, შექმნა მოძრაობის ილუზია რითაც პროექტიც ნამდვილ თამაშს დაემსგავსა.
ლუკა ჩახუნაშვილი – თბილისის მე-8 საჯარო სკოლის მე-11 კლასის მოსწავლე, ლუკამ თამაშების დეველოპმენტის კურსის გავლის შემდგომ, თავად შექმნა 2d თამაში, რომლის სცენარისა და იდეის ავტორიც თვითონ არის.
ელენე კომახიძე – თბილისის კლასიკური გიმნაზიის მე-10 კლასის მოსწავლე, რომელმაც C# პროგრამირების კურსი გაიარა და შექმნა ცნობილი პიქსელური თამაშის Pac Man-ის ანალოგი.
ნინი მერაბიშვილი – თბილისის ქაქუცა ჩოლოყაშვილის სახელობის 178-ე საჯარო სკოლის, მე-11 კლასის მოსწავლე, ნინი ფრონტენდის კურსის გავლის შემდგომ აპირებს საკუთარი სტარტაპი, Travellocation წამოიწყოს, რომელიც მოგზაურობის შესახებ ბლოგპოსტებსა და სხვადასხვა პროექტებს მოუყრის თავს.
ანი მერაბიშვილი – ქ.თბილისის ქაქუცა ჩოლოყაშვილის სახელობის 178-ე საჯარო სკოლის, მე-11 კლასის მოსწავლე, ანი ფრონტენდის კურსის გავლის შემდგომ დაწყებული აქვს მუშაობა, მის მიერ ბავშვობაში შექმნილი კომპანიის, Smart Twins-ის საიტის შექმნაზე.
დრო: 27 მაისი, 14:00-16:15 საათი
ფორმატი: დისტანციური
შეხვედრის ბმული: https://bit.ly/3oSoqwl
2021 წელი

ქალები მეცნიერებაში – Live-შეხვედრა პროფესორ მარი მურცხვალაძესთან
2021-05-27 14:20
27 მაისს განათლების მე-11 საერთაშორისო გამოფენაზე ექსპო ჯორჯიას ორგანიზებით ილიაუნის სერიის „ქალები მეცნიერებაში“ ფარგლებში გაიმართება Live-შეხვედრა პროფესორ მარი მურცხვალაძესთან.
მარი მურცხვალაძე, ილიაუნის ასოცირებული პროფესორი კონსერვაციული გენეტიკის მიმართულებით, მოლეკულური ლაბორატორიის ხელმძღვანელია. ასევე არის ლუგარის გენომის ცენტრის მკვლევარი.
შეხვედრაზე სამეცნიერო კარიერით დაინტერესებულ აუდიტორიას გაუზიარებს თავის გამოცდილებას – რა სტერეოტიპებისა და სირთულეების გადალახვა მოუხდა სამეცნიერო კარიერაში, როგორ მოახერხა წინააღმდეგობათა დაძლევა და წარმატების მიღწევა; ასევე გააცნობს იმ სამეცნიერო პროექტებს, რომლებიც მისი ხელმძღვანელობით ან/და მონაწილეობით განხორციელდა, ან მიმდინარეობს ილიას სახელმწიფო უნივერსიტეტში გენეტიკის მიმართულებით.
დრო: 27 მაისი, 14:20-15:00 საათი
ფორმატი: დისტანციური
შეხვედრის ბმული: https://bit.ly/3fRrxRn
დასწრება თავისუფალია.
2021 წელი
